b'\n_START_ARTICLE_\nPiikkisika\n_START_SECTION_\nUlkon\xc3\xa4k\xc3\xb6\n_START_PARAGRAPH_\nT\xc3\xa4ysikasvuinen piikkisika painaa 15\xe2\x80\x9330 kg. Se on pituudeltaan noin 70 cm ja korkeudeltaan noin 25\xc2\xa0cm. Piikit ovat pitki\xc3\xa4; niit\xc3\xa4 kasvaa p\xc3\xa4\xc3\xa4ss\xc3\xa4, niskassa ja sel\xc3\xa4ss\xc3\xa4. Piikkien pituus vaihtelee v\xc3\xa4lill\xc3\xa4 15\xe2\x80\x9340 cm. V\xc3\xa4rilt\xc3\xa4\xc3\xa4n piikkisika on valkoruskea. Sill\xc3\xa4 on kaksi etuhammasta yl\xc3\xa4leuassa ja kaksi alaleuassa sek\xc3\xa4 n\xc3\xa4iden lis\xc3\xa4ksi takahampaat yl\xc3\xa4- ja alaleuassa pureskelua varten.\n_START_SECTION_\nK\xc3\xa4ytt\xc3\xa4ytyminen\n_START_PARAGRAPH_\nPiikkisika pelottaa vihollisia pois ravistamalla h\xc3\xa4nt\xc3\xa4\xc3\xa4ns\xc3\xa4 saaden aikaan ratinaa. Puolustautuessaan se k\xc3\xa4\xc3\xa4nt\xc3\xa4\xc3\xa4 takap\xc3\xa4\xc3\xa4ns\xc3\xa4 vihollista kohti ja heiluttaa piikik\xc3\xa4st\xc3\xa4 h\xc3\xa4nt\xc3\xa4\xc3\xa4ns\xc3\xa4. Piikeiss\xc3\xa4 on satoja pieni\xc3\xa4 v\xc3\xa4k\xc3\xa4si\xc3\xa4, jotka vaikeuttavat pist\xc3\xa4neen piikin irroittamista.\n_START_SECTION_\nMuuta\n_START_PARAGRAPH_\nPiikkisikoja pyydystet\xc3\xa4\xc3\xa4n ruoaksi sen elinalueilla. Laji my\xc3\xb6s tuhoaa ihmisten viljelyksi\xc3\xa4 sy\xc3\xb6m\xc3\xa4ll\xc3\xa4 kasvustoja, niin juuria kuin varsiakin._NEWLINE_Pisimp\xc3\xa4\xc3\xa4n el\xc3\xa4nyt piikkisika kuoli vankeudessa 28-vuotiaana._NEWLINE_Nimest\xc3\xa4\xc3\xa4n huolimatta piikkisika ei ole sukua sioille. Nimi lienee k\xc3\xa4\xc3\xa4nn\xc3\xb6slaina jostakin eurooppalaisesta kielest\xc3\xa4, joihin sen uskotaan siirtyneen latinan ilmauksesta porcus spinus, joka tarkoittaa piikik\xc3\xa4st\xc3\xa4 sikaa._NEWLINE_Nis\xc3\xa4k\xc3\xa4snimist\xc3\xb6toimikunta ehdotti, ett\xc3\xa4 piikkisian suomenkieliseksi nimeksi vaihdettaisiin "piikik\xc3\xa4s".'